Social- og Sundhedsudvalget - referat fra mødet den 2. maj 2019 kl. 12:30\ntorsdag den 2. maj 2019 kl. 12:30\nMødested Viborg Krisecenter\nMødedeltagere Åse Kubel Høeg, Claus Nielsen, Elo Nielsen, Ove Kent Jørgensen\nFraværende Niels Dueholm\n1. Præsentation af Viborg Krisecenter (orienteringssag)\nSocial- og Sundhedsudvalget afholder dagens møde på Viborg Krisecenter.\nMødet indledes med, at afdelingsleder Jane L. Madsen byder velkommen og præsenterer Viborg Krisecenter.\n1. at orienteringen om Viborg Krisecenter tages til efterretning.\nBeslutning i Social- og Sundhedsudvalget den 02-05-2019\nSocial- og Sundhedsudvalget tog orienteringen om Viborg Krisecenter til efterretning.\n2. Tilbud til sårbare unge i Viborg Kommune\nSocial- og Sundhedsudvalget har ønsket, at forvaltningen undersøger yderligere muligheder for etablering af tilbud til sårbare unge. Forvaltningen har i den forbindelse undersøgt indholdet og karakteren af headspace som et muligt tilbud. Derfor orienteres udvalget om dette samt alternative, eksisterende indsatser for den målgruppe af sårbare unge, som headspace henvender sig til. På baggrund af dette skal udvalget tage stilling til, om der skal etableres et headspace i Viborg Kommune.\n1. at udvalget tager stilling til, om der skal arbejdes videre med muligheden for etablering af et headspace i Viborg Kommune.\nSocial- og Sundhedsudvalget besluttede, at der ikke arbejdes videre med muligheden for etablering af et headspace i Viborg Kommune, da der i forvejen er en række velfungerende tilbud til sårbare unge.\nSocial- og Sundhedsudvalget fastholder fokus på de eksisterende tilbud med henblik på eventuelle tilpasninger.\nI forbindelse med konstitueringen for 2018-2021 fremsatte byrådet et ønske om at etablere gratis psykologhjælp til 15-25-årige. Social- og Sundhedsudvalget godkendte derfor en model for dette på sit møde den 29. november 2018 (sag nr. 5). Viborg Kommune har parallelt hermed modtaget en henvendelse fra headspace med tilbud om etablering af en afdeling i Viborg, hvorfor udvalget besøgte et sådan tilbud under sin studietur i 2018. Forvaltningen har derfor undersøgt mulighederne for etablering af et headspace i Viborg Kommune.\nHeadspace er et gratis tilbud til unge, som vil tale om de problemer, der tynger dem. Headspace er ikke et behandlingstilbud, men et tidligt forebyggende tilbud om hjælp og rådgivning. Alle unge kan komme i headspace uagtet, om deres problemer skyldes kærestesorger, familien, misbrug, skolen, selvskadende adfærd, spiseforstyrrelser, depression eller hjemløshed eller andet. Dermed er det en bred målgruppe, headspace henvender sig til. Den eneste målgruppeafgrænsning er reelt, at man er 12-25 år.\nI et eventuelt headspace i Viborg Kommune forventes to fagpersoner ansat på fuld tid. Det er dog erfaringen fra andre kommuner, at hovedparten af indsatsen overfor de unge i målgruppen varetages af frivillige. Derudover stiller headspace som krav, at der skal tilknyttes en kommunalt ansat medarbejder i 15 timer ugentligt.\nEt headspace i Viborg Kommune vil medføre en årlig udgift på ca. 1,132 mio. kr. Det beløb finansierer en ugentlig åbningstid på 18 timer fordelt på mandag, tirsdag og onsdag fra kl. 12.00-18.00.\nForvaltningens vurdering og anbefaling\nI Viborg Kommune er der allerede en række tilbud til sårbare unge i samme aldersgruppe, som headspace henvender sig til. Tilbuddene leverer længere ugentlig åbningstid end headspace, hvorfor der er en bedre tilgængelighed. Samtidig leveres tilbuddenes aktiviteter primært af faguddannet personale med specialviden om sårbare børn og unge. Det vurderes at sikre en højere kvalitet i indsatsen for den enkelte. Derudover har forvaltningen været i kontakt med andre kommuner, hvor der allerede er etableret et headspace. Her er erfaringen, at headspace ikke har givet sårbare unge bedre muligheder for hjælp end de tilbud, der eksisterede i forvejen. På den baggrund anbefaler forvaltningen ikke, at der etableres et headspace i Viborg Kommune.\nPå nuværende tidspunkt er nedenstående tilbud tilgængelige for sårbare unge i Viborg Kommune. Tilsammen udgør disse et højt kvalificeret alternativ til den indsats, headspace forventes at kunne levere.\nGratis psykologhjælp tilbydes i regi af Familiecenter Viborg. Her har sårbare unge i alderen 15-25 år mulighed for at henvende sig anonymt med henblik på at få op til fem rådgivningssamtaler med en psykolog. Tilbuddet har på nuværende tidspunkt en kapacitet på 14 timer om ugen.\nSted1 er et kommunalt værested for sårbare børn og unge fra Viborg Kommune i alderen 13-19 år. Alle i aldersgruppen er velkomne på Sted1, hvor der ikke er nogen registrering, visitation eller tilmelding. Typisk er der mellem 40 og 60 unge dagligt. Sted1 er bemandet med pædagogisk personale i hele åbningstiden på 4-5 timer dagligt i alle ugens hverdage. De unge har mulighed for både uformel samtale i det åbne rum, og 1-til-1 samtaler i et samtalerum.\nFamilieorienteret alkoholbehandling er et tilbud, som blandt andet består af op til 10 familiesamtaler for familier med unge i alderen 0-17 år, hvor en forælder har et alkoholforbrug, der påvirker hele familien. Familieorienteret alkoholbehandling varetages i et samarbejde mellem Rusmiddelcenter Viborg og Familiecenter Viborg, hvor der også tilbydes gruppeforløb for børn i alderen 8-13 år med en forælder, der drikker for meget.\nSamtale- og samværsgrupper for børn med psykisk syge forældre er et tilbud til børn og unge i alderen 7-17 år i regi af Familiecenter Viborg. Her har målgruppen mulighed for at tale med jævnaldrende samt en kommunalt ansat fagperson, der står for gruppeforløbet.\nTUBA Viborg tilbyder hjælp til unge i alderen 14-35 år, hvis forældre har et misbrugsproblem. Tilbuddet omfatter rådgivning, gruppeterapi, individuel terapi, undervisning samt andre arrangementer for de unge i målgruppen samt deres nærmeste pårørende. Terapien varetages af faguddannet personale. Viborg Kommune har en samarbejdsaftale med TUBA Viborg.\nSåfremt udvalget ønsker at etablere et headspace i Viborg Kommune, vil det tidligst kunne realiseres i 2020, da udgiften til etablering skal prioriteres i forbindelse med udarbejdelsen af budget 2020.\nEtablering af et headspace i Viborg Kommune er forbundet med følgende årlige omkostninger:\nEstimerede udgifter til kommunal medarbejder i 15 timer om ugen\n0,182 mio. kr.\nÅrlige drifsudgifter til headspace\nEstimerede årlige udgifter til lokaler (lokaler skal godkendes af headspace)\nSamlet estimeret årlig udgift for 2020 samt i hvert af overslagsårene:\n1,132 mio. kr.\nI ovenstående tabel er både udgiften til en kommunal medarbejder og udgiften til lokaler til headspace estimater, der vil kunne ændre sig.\nDen årlige udgift må forventes at være stigende for hvert år, da den tilpasses den aktuelle pris- og lønfremskrivning.\nStørrelsen på udgifter til lokaler til headspace er forbundet med væsentlig usikkerhed, da headspace skal godkende lokalerne. Derfor er det på nuværende tidspunkt svært at forudsige udgiften, inden forslag til lokaler er godkendt af headspace.\nFra 2019-2022 finansieres den øvrige drift af headspace via satspuljemidler. Såfremt der ikke sikres anden finansiering af headspace fra 2023, må den kommunale driftsudgift på 0,75 mio. kr. årligt forventes at stige. Derfor er den reelle udgift til driften af et lokalt headspace fra 2023 usikker.\n3. Budgetlægning for 2020 og overslagsårene 2021-2023\nSocial- og Sundhedsudvalget drøftede udfordringer, driftsønsker og tilhørende finansieringsforslag, der indgår i det foreløbige forslag til driftsbudget.\nSocial- og Sundhedsudvalget besluttede:\nat headspace og mental sundhed ikke skal indgå i budgethæftet som driftsønsker.\nat implementering af det landsdækkende telemedicinske KOL-program ikke for nuværende skal indgå i budgethæftet som en udfordring på sundhedsområdet, da omfanget af udfordringen først er kendt i løbet af 2020.\nat der skal indarbejdes en udfordring på 1,2 mio. kr. til elever i budgethæftet, idet udfordringen finansieres ved omprioriteringer inden for rammen, såfremt der ikke kan tilføres midler på anden vis.\nSocial- og Sundhedsudvalget drøftede endvidere, hvilke nye anlægsønsker og tilhørende finansieringsforslag, der indgår i det foreløbige forslag til anlægsbudget.\nSocial- og Sundhedsudvalget har ingen nye anlægsønsker, der kan finansieres inden for spillereglerne for budgetprocessen 2020-2023.\nØkonomi- og Erhvervsudvalget vedtog på mødet den 23. januar 2019 (sag nr. 1) spilleregler, procesplan og principper for årets budgetlægning. Social- og Sundhedsudvalget drøftede senest budgetlægningen på mødet den 28. marts 2019.\nDen 20. maj 2019 afholdes fælles budgetorienteringsmøde med Ældrerådet, Handicaprådet, Integrationsrådet og Udsatterådet.\nTabellen ovenfor viser, at der er fundet finansiering for driftsønsker. Der er dog i afsnit 4.1 og 4.2 i budgethæftet peget på udfordringer og yderligere driftsønsker, hvor de økonomiske konsekvenser endnu ikke er fuldt afklarede.\nDe enkelte udfordringer, driftsønsker og finansierningsforslag er beskrevet nærmere i budgethæftet.\nDer gøres status på, hvilke eventuelle nye anlægsinvesteringer, der skal indgå som anlægsønsker i budgetlægningen, og hvordan finansieringen kan ske. I budgethæftet er følgende nye anlægsønsker beskrevet (afsnit 6.3):\nDet er ikke muligt at pege på finansiering af anlægsønsket om færdiggørelse af Vibohøj inden for det eksisterende anlægsbasisbudget.\nAnlægsønsker beskrives som idéoplæg frem mod byrådets budgetseminar og godkendes senest af udvalget i juni 2019.\n4. Budgetopfølgning pr. 31. marts 2019 (bevillingssag)\nI denne sag er det forventede regnskabsresultat for Social- og Sundhedsudvalgets ansvarsområder opgjort pr. 31. marts 2019 og sammenholdt med det oprindelige og det korrigerede budget.\nSocial- og Sundhedsudvalget indstiller til Økonomi- og Erhvervsudvalget (via en samlet sag for alle udvalg, som udarbejdes af Økonomi) at budgetopfølgningen pr. 31. marts 2019 godkendes.\nSocial- og Sundhedsudvalget indstiller endvidere til Økonomi- og Erhvervsudvalget (ligeledes via en samlet sag for alle udvalg, som udarbejdes af Økonomi) at de omplaceringer mellem politikområder, der er anført i bilag 2, og som berører Social- og Sundhedsudvalget godkendes.\nI den efterfølgende tabel 1 er det forventede regnskabsresultat for Social- og Sundhedsudvalgets ansvarsområder opgjort pr. 31. marts 2019 og sammenholdt med både det oprindelige og det korrigerede budget.\nDer gøres opmærksom på, at selv om regnskab 2018 og de foreslåede overførsler af budgetbeløb fra 2018 til 2019 først behandles af byrådet den 24. april 2019, er de forventede overførsler i talmaterialet medtaget som en del af det korrigerede budget pr. 31. marts 2019.\nPolitikområdet forventer en mindreudgift på 21,1 mio. kr., som fremkommer ved en mindreudgift på de decentrale områder på 0,5 mio. kr. og en mindreudgift på 20,6 mio. kr. vedrørende Kommunal Medfinansiering mv (KMF).\nSundheds- og Ældreministeriet har besluttet at give kommunerne budgetgaranti på området med KMF for 2019, hvilket betyder, at Viborg Kommune får opkrævninger svarende til budgettet for 2019, dog med forskydninger mellem årene 2019 og 2020.\nDer forventes en mindreudgift på 1,4 mio. kr. på politikområdet Socialområdet. Mindreudgiften skal ses i forhold til et indregnet overskud fra 2018 på 15,1 mio. kr. for det centrale og decentrale område i alt. Der forbruges således kraftigt af de opsparede midler, hvilket skyldes at tilgangen til området i øjeblikket væsentligt overstiger afgangen. Der er både tale om, at tilgangen er større end forventet samt at afgangen er mindre end forventet.\nMindreudgiften fordeler sig med en merudgift på de centrale områder på 2,5 mio. kr. og en mindreudgift på de decentrale områder på 3,9 mio. kr.\nDer forventes en mindreudgift på 9,2 mio. kr., som skyldes tidsmæssige forskydninger på nogle af projekterne.\nØkonomi- og Erhvervsudvalget besluttede på mødet den 14. juni 2017 (sag nr. 4), at udvalgene i forbindelse med hver af de kvartalsvise budgetopfølgninger udarbejder oversigt over det forventede tidsforløb for de største anlægsprojekter. Da materialet vedr. tidsplanerne er udarbejdet både til brug for budgetopfølgningen i 2019 og budgetlægningen i 2020-2023 er der medtaget alle projekter med basisbudgetter i 2020-2023 samt de største projekter med beløb i 2019 (over 2 mio. kr. efter overførsler). De forventede tidsforløb for Social- og Sundhedsudvalgets projekter er vedlagt som bilag nr. 3.\n5. Ansøgninger om støtte til frivilligt socialt arbejde\nSocial- og Sundhedsudvalget tildelte midler til frivilligt socialt arbejde den 28. marts 2019 (sag nr. 5). I den forbindelse blev behandlingen af tre ansøgninger udsat.\nSocial- og Sundhedsudvalget traf afgørelse om tildeling af midler til frivilligt socialt arbejde.\nSocial- og Sundhedsudvalgets afgørelse om tildeling af midler til frivilligt socialt arbejde er vedlagt som bilag 5.\nSocial- og Sundhedsudvalget bevilger støtte til frivilligt socialt arbejde to gange årligt.\nDen 2. ansøgningsrunde for 2019 blev behandlet på mødet i Social- og Sundhedsudvalget den 28. marts 2019 (sag nr. 5).\nFrivillighedsrådet og Indstillingsgruppen har gennemgået ansøgningerne, og deres anbefalinger fremgår af bilag 1.\nI forbindelse med udvalgets behandling blev følgende ansøgninger udsat\nStøtteforeningen Katrinehavens Venner, ansøgning om tilskud til musik til sommerfest på kr. 10.000\nLandsforeningen for Børn og Forældre, ansøgning om driftstilskud på kr. 9.500\nLandsforeningen for Børn og Forældre, ansøgning om støtte til øget rådgivningsaktivitet i dagtimerne på kr. 9.800\nDe tre ansøgninger fremgår af bilag 2.\nI forhold til ansøgningen fra Støtteforeningen Katrinehavens Venner er der udarbejdet et notat, der beskriver, at det er muligt at støtte ansøgningen indenfor rammerne af kriterierne for frivilligt socialt arbejde. Notatet er vedlagt som bilag 3.\nI forhold til ansøgningerne fra Landsforeningen for Børn og Forældre, så er der udarbejdet et notat som bilag 4. Af notatet fremgår det, at foreningen opfylder kriterierne, for at kunne søge om tilskud til frivilligt socialt arbejde.\nDet fremgår endvidere, at der ikke er noget formaliseret samarbejde med børne- og ungeområdet, i forhold til børn i familier med samlivsophør.\nNæste ansøgningsrunde for § 18-ansøgninger er den 1. oktober 2019.\nTildeling af midler i 2019 sker ud fra en forventning om byrådets godkendelse af overførsel af mindreforbrug fra 2018 til 2019. Mindreforbruget udgør kr. 357.896\nByrådets behandling af regnskabsresultatet for 2018 sker den 24. april 2019. Såfremt overførsel, ikke godkendes politisk, så vil beløbet der overstiger de 43.485 kr. blive modregnet i næste års bevilling.\nEfter Social- og Sundhedsudvalgets behandling af ansøgningerne den 28. marts 2019, så er der kr. 36.747 tilbage i puljen.\n1. Frivillighedsrådet og Indstillingsgruppen\n2. 3 § 18 ansøgninger\n3. Notat om ansøgning fra Katrinehaven\n4. Notat om Landsforeningen for Børn og Forældre\n5. Afgørelse om tildeling af midler til frivilligt socialt arbejde\n6. Dagsorden til fællesmøde med Frivillighedsrådet den 6. juni 2019\nDer er halvårlige fællesmøder mellem Social- og Sundhedsudvalget og Frivillighedsrådet.\nFrivillighedsrådet fremsender forslag til dagsorden til møderne, med henblik på en\nSocial- og Sundhedsudvalget godkendte forslag til dagsorden for fællesmødet med Frivillighedsrådet med en bemærkning om, at følgende dagsordenspunkter skal tilføjes:\nPræsentation af ny sammenhængsmodel med fokus på frivillighed.\nFrivillighedsrådets visioner for samarbejdet med Det frivilliges hus.\nSocial- og Sundhedsudvalget har besluttet at afholde halvårlige fællesmøder med\nFrivillighedsrådet. Frivillighedsrådet har udarbejdet forslag til dagsordenspunkter til fællesmødet.\nMøderne er et element i den inddragelse, der sker af de forskellige råd inden for udvalgenes\nFrivillighedsrådets forslag til dagsorden til mødet den 6. juni 2019 er vedlagt som bilag 1.\nNæste fællesmøde er aftalt til den 6. november 2019\n1. Dagsorden for fællesmødet 6. juni med SSU og Frivillighedsrådet\n7. Dagsorden til fællesmøde med Udsatterådet den 6. juni 2019\nDer er halvårlige fællesmøder mellem Social- og Sundhedsudvalget og Udsatterådet.\nUdsatterådet fremsender forslag til dagsorden til møderne, med henblik på en\n1. at forslag til dagsorden for fællesmødet med Udsatterådet godkendes.\nSocial- og Sundhedsudvalget godkendte forslag til dagsorden for fællesmødet med Udsatterådet med en bemærkning om, at følgende dagsordenspunkter skal tilføjes:\nUdsatterådets vision for samarbejdet med Social- og Sundhedsudvalget.\nUdsatterådet. Udsatterådet har udarbejdet forslag til dagsordenspunkter til fællesmødet.\nUdsatterådets forslag til dagsorden til mødet den 6. juni 2019 er vedlagt som bilag 1.\n1. Dagsorden for fællesmødet 6. juni med SSU og Udsatterådet\n8. Dagsorden til fællesmøde med borger- og pårørenderåd på psykiatriområdet den 11. juni 2019\nForvaltningen fremsætter forslag til dagsorden til Social- og Sundhedsudvalgets fællesmøde\nmed borger- og pårørenderådene på psykiatriområdet den 11. juni 2019.\n1. at forslag til dagsorden til fællesmøde med bruger- og pårørenderådene på psykiatriområdet\nSocial- og Sundhedsudvalget godkendte forslag til dagsorden til fællesmøde med borger- og pårørenderådene på psykiatriområdet med en bemærkning om, at følgende dagsordenspunkter skal tilføjes:\nBorger- og pårørenderådenes vision for samarbejdet med Social- og Sundhedsudvalget.\nBorger- og pårørenderådene på psykiatriområdet har dagsordenssat spørgsmålene i punkt 3 i\ndet vedhæftede forslag til dagsorden.\nFor at sikre et godt samarbejde med borger- og pårørenderådene inden for psykiatriområdet\nafholder Social- og Sundhedsudvalget to årlige fællesmøder med borger- og pårørenderådene.\nNæste fællesmøde med borger- og pårørenderådene inden for psykiatriområdet holdes tirsdag\nden 11. juni 2019 kl. 13.00-14.30. Mødet holdes i mødelokalet på Guldblommevej 4.\nI 2019 holder Social- og Sundhedsudvalget fællesmøder med borger- og pårørenderådene på psykiatriområdet følgende dage:\n4. december 2019 (temamøde)\n1. Dagsorden til fællesmøde den 11. juni 2019 - psykiatriområdet\n9. Dagsorden til fællesmøde med de faglige organisationer og FællesMED Social, Sundhed og Omsorg den 11. juni 2019\nSocial- og Sundhedsudvalget og Ældre- og Aktivitetsudvalget afholder fællesmøde med repræsentanter for de faglige organisationer og FællesMED Social, Sundhed og Omsorg to gange om året. Dagsorden til fællesmøde med de faglige organisationer og FællesMED Social, Sundhed og Omsorg godkendes af Social- og Sundhedsudvalget og Ældre- og Aktivitetsudvalget. Det næste fællesmøde er den 11. juni 2019.\n1. at dagsorden til fællesmøde med de faglige organisationer og FællesMED Social, Sundhed og Omsorg godkendes.\nSocial- og Sundhedsudvalget godkendte forslag til dagsorden til fællesmøde med de faglige organisationer og FællesMED Social, Sundhed og Omsorg med en bemærkning om, at følgende dagsordenspunkter skal tilføjes:\nPræsentation af ny sammenhængsmodel\nDer var fællesmøde med de faglige organisationer og FællesMED Social, Sundhed og Omsorg den 18. december 2018. Social- og Sundhedsudvalget og Ældre- og Aktivitetsudvalget godkendte forslaget til dagsorden til dette møde henholdsvis den 29. november 2018 (sag nr. 6) og den 27. november 2018 (sag nr. 5).\nDe faglige organisationer og FællesMED Social, Sundhed og Omsorg har haft mulighed for at sende punkter til dagsordenen, inden den sendes til godkendelse i Social- og Sundhedsudvalget og Ældre- og Aktivitetsudvalget.\nForslag til dagsordenspunkter præsenteres på mødet.\n1. Dagsorden til fællesmøde den 11. juni 2019 med de faglige organisationer og Fælles MED SSO\n10. Tilsyn indenfor Social og Sundhed i 2018 (orienteringssag)\nSocial- og Sundhedsudvalget tog orientering om tilsyn indenfor Social og Sundhed i 2018 til efterretning med anerkendelse af forvaltningens indsats.\nPå Social- og Sundhedsudvalgets område blev der i 2018 gennemført i alt 30 tilsyn. De fordeler sig på 18 tilsyn fra Socialtilsyn Midt, ni tilsyn fra BDO og tre tilsyn fra Styrelsen for Patientsikkerhed.\nSamlet set tegner der sig et billede af, at Viborg Kommunes aktivitets- og samværstilbud generelt er meget velfungerende, og borgerne trives. Tilsynet anbefaler, at i flere tilbud kan arbejdet med relevante mål og delmål for borgerne kvalificeres. Det sker ved et øget fokus på arbejdet med delmål og evalueringen af disse. BDOs årsrapport på Social- og Sundhedsudvalgets område, som opsummerer de generelle konklusioner på tilsynene, er vedlagt som bilag 1.\nSammenfattende for de 18 tilsyn gennemført af Socialtilsyn Midt, kan det konkluderes, at alle tilbuddene levede op til det grundlæggende niveau, de blev målt på. Alle institutioner, med undtagelse af en enkelt, scorede 4 eller højere på den samlede score i tilsynet (på en skala fra 1 til 5). En enkelt institution blev i 2018 godkendt med påbud, og scorede derfor ikke over 4 i den samlede vurdering. De enkelte tilbuds score kan ses i bilag 2.\n11. Afgørelser fra Ankestyrelsen på Socialområdet i 2018 (orienteringssag)\nI denne sag præsenteres Social- og Sundhedsudvalget for Ankestyrelsens ankestatistik for 2018.\nSocial- og Sundhedsudvalget tog orienteringen til efterretning med anerkendelse af forvaltningens indsats.\nSocial- og sundhedsudvalget sendte sagen til orientering i Handicaprådet.\nI denne sag præsenteres Social- og Sundhedsudvalget for Ankestyrelsens ankestatistik for 2018. Ankestatistikken er vedlagt som bilag 1.\nViborg Kommune lå i 2018 på niveau med landsgennemsnittet inden for servicelovens område. Se Ankestatistikken i bilag 1. Bemærk at serviceloven i Ankestatistikken går på tværs af direktørområder og udvalgsområder i Viborg Kommune. Konkret har der på tværs af direktørområderne været 131 klager til Ankestyrelsen i forhold til serviceloven. Af disse er 81 stadfæstet, 14 er ændret, 33 er hjemvist og tre sager er afvist. En sag hjemvises, når Ankestyrelsen ikke kan tage stilling til sagen og vurderer, at kommunen skal indsamle flere oplysninger og genbehandle sagen. En hjemvisning betyder derfor ikke, at kommunen nødvendigvis træffer en anden afgørelse.\nSes der isoleret på de dele af serviceloven, som hører under Social- og Sundhedsudvalget, har der været 41 afgørelser i alt. Heraf er 30 stadfæstet, tre er ændret og otte er hjemvist. Se tabel 2 i bilag 2.\nDe 41 afgørelser hos Ankestyrelsen skal ses i forhold til, at der på de seks lovområder, der fremgår af tabellen, er truffet afgørelse i 823 sager i 2018. Da nogle af sagerne afgjort hos Ankestyrelsen i 2018 vil være afgjort i Socialafdelingen i 2017, kan tallene ikke sammenlignes direkte, men de kan give et indtryk af antallet af afgjorte sager i forhold til antal klager til Ankestyrelsen. Eksempelvis blev der i 2018 afgjort 530 sager vedrørende §85-støtte, mens der blev afgjort seks sager hos Ankestyrelsen i samme periode.\nTabel 2 i bilag 2 er opdelt efter de forskellige paragraffer under serviceloven. Ankestyrelsens afgørelse og det totale antal klagesager inden for hver paragraf fremgår. Som det ses af tabel 2 i bilag 2 har det særligt været på områderne merudgifter og socialpædagogisk bistand, at der har været klaget over kommunens afgørelse. I forhold til de otte hjemviste sager om socialpædagogisk støtte, har Ankestyrelsen bedt Viborg Kommune om at indhente yderligere oplysninger fra andre relevante fagpersoner blandt andet borgerens botilbud og bostøtte. Det har man fremover fokus på at inddrage i sagsbehandlingen fra start.\n1. Ankestatistik Viborg 2018\n2. Oversigt Socialområdet 2018\n12. Magtanvendelser på Socialområdet 2018 (orienteringssag)\nDenne sag er den årlige opfølgning på magtanvendelser på Socialområdet. Opgørelsen viser, at der har været én magtanvendelse uden for lovgivningen på Viborg Kommunes egne tilbud i 2018. På de eksterne tilbud, som Viborg Kommune benytter til sine borgere, har der været 14 magtanvendelser uden for lovgivningen.\nSocial- og Sundhedsudvalget tog orienteringen til efterretning med en bemærkning om, at udvalget følger udviklingen i antallet af magtanvendelser på Socialområdet.\nSocial- og Sundhedsudvalget behandlede en halvårlig opsamling på magtanvendelser på mødet den 1. november 2018 (sag nr. 12). Denne sag omfatter tal for hele 2018.\nViborg Kommune skal registrere og behandle alle tilfælde af magtanvendelser, foretaget på kommunens tilbud og magtanvendelser over for Viborg-borgere med ophold på eksterne tilbud.\nStatus 2018 – interne tilbud\nAntallet og fordelingen af magtanvendelser på Viborg Kommunes socialområde i 2018 fremgår af tabel 1 i bilag 1 (lukket bilag).\nSom det fremgår af tabel 1, har der været i alt 34 magtanvendelser på Socialområdet i 2018. Af disse har ét tilfælde været uden for lovgivningen. Som det fremgår af tabel 1 i bilag 1, er 23 tilfælde af magtanvendelser sket på det samme botilbud. Vedlagt som bilag 2 (lukket bilag) findes en redegørelse fra botilbuddet.\nI tabellen nedenfor sammenlignes tallene fra 2018 med tallene i perioden 2014-2017. I 2018 har der været 34 magtanvendelser. Dermed er der sket et fald i forhold til 2017 hvor der var 45 magtanvendelser.\nTabel 1: Magtanvendelser i 2014 - 2018 på Viborg Kommunes egne tilbud\nMagtanvendelser i alt på interne tilbud\nDer har i 2018 været ét tilfælde af magtanvendelser uden for lovgivningen på Viborg Kommunes tilbud. Det er en klar forbedring i forhold til de 11 tilfælde der var i 2017. En magtanvendelse kan for eksempel være uden lovhjemmel, hvis det i den efterfølgende analyse konkluderes, at medarbejderen kunne have forsøgt sig med en anden pædagogisk tilgang for at aflede borgeren, eller at borgeren ikke var i akut fare, da magtanvendelsen fandt sted. Begge dele er forudsætninger for, at en magtanvendelse er lovlig.\nStatus 2018 – eksterne tilbud\nOversigten i bilag 1 omhandler både registrerede magtanvendelser på Viborg Kommunes tilbud samt magtanvendelser i forhold til Viborg-borgere, der bor på eksterne tilbud ved enten en region, et selvejende opholdssted eller en anden kommune. På de eksterne tilbud var der i 2018 28 tilfælde af magtanvendelser. Heraf var 14 uden for lovgivningen. Det er en stigning i forhold til 2017 hvor der for hele året var 5 magtanvendelser uden for lovgivningen på eksterne tilbud.\nArbejdet med magtanvendelser\nDer arbejdes intensivt med at tilrettelægge den pædagogiske indsats så magtanvendelser så vidt muligt undgås.\nGenerelt påvirkes tallene både af den pædagogiske indsats og medarbejdernes evne til at forudse og forebygge situationer, hvor magtanvendelser kan opstå, men de påvirkes også i høj grad af, hvilke borgere der bor på kommunens tilbud og hvordan deres adfærdsmønstre er.\nAntallet af magtanvendelser minimeres ved, at medarbejderne bruger pædagogiske metoder til at skabe en struktur og tryghed i dagligdagen, der betyder, at borgerne i mindre grad reagerer udadrettet.\nSocialområdet arbejder målrettet på at undgå eller minimere hændelserne. Det sker blandt andet ved, at tilbuddene altid analyserer og drøfter magtanvendelser efterfølgende. Det sker for at styrke medarbejdernes opmærksomhed på, at bruge de bedste pædagogiske redskaber og at bruge den mindst indgribende tilgang, over for den enkelte borger.\nSocialområdets fagkonsulent for magtanvendelser registrerer og behandler alle magtanvendelser. Fagkonsulenten følger udviklingen i antallet og typen af magtanvendelser tæt, for at sikre, at principperne i servicelovens bestemmelser om magtanvendelser efterleves og at antallet af magtanvendelser minimeres.\nDet sker i en løbende dialog mellem konsulenten og tilbuddets ledelse og medarbejdere. Det sker også igennem konsulentens opfølgning på konkrete magtanvendelser (handleplaner, rådgivning, vejledning mv.) samt undervisningstilbud til medarbejdere og studerende. Endvidere fører Socialtilsyn Midt og borgerens sagsbehandler tilsyn med tilbuddenes håndtering af magtanvendelser og kendskab til lovgivningen om magtanvendelser.\n13. Fastlæggelse af principper og serviceniveau som grundlag for udbud af borgerrettet kørsel\nDe nuværende kontrakter vedrørende skolebus-, special- og ældrekørsel udløber med udgangen af juli 2020. I sagen lægges der op til beslutning i Økonomi- og Erhvervsudvalget vedrørende grundlæggende principper i de kommende kontrakter samt det serviceniveau, der skal være gældende.\nDirektøren for Social, Sundhed & Omsorg foreslår, at Social- og Sundhedsudvalget\nindstiller til Økonomi- og Erhvervsudvalget,\n1. at følgende serviceniveau skal være grundlag for udbud af og gennemførelse af borgerrettet kørsel pr. 1. august 2020, jf. beskrivelsen i bilag nr. 3:\nDet nuværende serviceniveau på maksimalt 60 minutters køretid fastholdes.\nDe nuværende krav til køretøjernes alder og udstyr fastholdes. Den løbende dialog med brugerne af køretøjerne om disses brugsniveau med henblik på evt. kontrol og håndhævelse skærpes.\nServiceniveau for Anden kørsel vedrørende afhentning af borgerne præciseres, så borgere, chauffører og ansatte er bekendt med, om der forventes kantsten-til-kantsten, hånd-til-hånd (udenfor) eller følge-ind. Dette vil betyde bedre planlægning af tidsforbrug i forbindelse med afhentning og ankomst. Det er Viborg Kommunes bestillere, der fastlægger serviceniveauet.\nAnden kørsel kan i særlige tilfælde efter beslutning fra Viborg Kommunes side omplaceres til anden leverandør.\nDer indføres for Anden kørsel ekstra betaling på 100% for solokørsler bestilt af Viborg Kommune.\nI de nye kontrakter indskrives, at afbud til Anden kørsel indtil kl. 10 skal være vognmanden i hænde senest hverdagen forinden kl. 16. Øvrige kørsler kan afbestilles med 2 timers varsel fra bestilt afhentningstidspunkt. Dette alene af betydning for fakturering.\nDer stilles krav om, at alle relevante chauffører, der håndterer Anden kørsel, gennemgår kortere kurser tilrettelagt af Viborg Kommune vedr. demens, autisme, hjerneskade og konflikthåndtering.\nHandicap-, social- og beskæftigelsesområdet (undtaget STU) er som udgangspunkt fortsat ikke er en del af kontrakterne for borgerrettet kørsel.\nFlest muligt tilbud på ældre- og sundhedsområdet søges tilrettelagt mellem kl. 8.30 og 13. Borgere, der skal møde til tilbud før kl. 8.30, vil ikke blive tilbudt kørsel bestilt af Viborg Kommune, men i stedet blive tilbudt kørselsgodtgørelse efter gældende regler.\nSocial- og Sundhedsudvalget indstiller til Økonomi- og Erhvervsudvalget at følgende serviceniveau skal være grundlag for udbud af og gennemførelse af borgerrettet kørsel pr. 1. august 2020, jf. beskrivelsen i bilag nr. 3.\nByrådet besluttede på mødet den 21. november 2018 (lukket sag nr. 33), at den borgerrettede kørsel sendes i udbud til ikrafttræden pr. 1. august 2020.\nDer har været afholdt en række fokusgruppemøder med kommunale nøglemedarbejdere på institutioner, der benytter kørsel.\nEndvidere har der været afholdt dialogmøder med de nuværende leverandører og brancheorganisationen Dansk Person Transport. På et åbent dialogmøde den 22. januar 2019 var alle vognmænd inviteret til at møde op og komme med input til det kommende udbud. Referat fra dette møde kan ses i bilag nr. 1.\nEndelig har der den 28. februar 2019 været afholdt dialogmøde med Viborg Ældreråd og Handicaprådet og den 6. marts 2019 med STU’s bestyrelse samt skole- og institutionsbestyrelser på Børn & Unges område. Opsamlinger fra disse møder fremgår af bilag nr. 2.\nSiden 2015 har Viborg Kommune håndteret den borgerrettede kørsel gennem tværgående kontrakter, der dækker såvel Skolebuskørsel som Anden kørsel på special- og ældreområdet. Kørslen er delt op i fem geografisk afgrænsede delaftaler, som i den nuværende kontraktperiode håndteres af to leverandører, Terndrup Taxa & Turistbusser og De Blaa Busser (nu Umove).\nEfter dialog med institutioner, vognmænd og borgere er det forvaltningens vurdering, at de grundlæggende principper for de nuværende kontrakter er hensigtsmæssige. I løbet af kontraktperioden har visse uklarheder og uhensigtsmæssigheder imidlertid vist sig, og der søges med denne sag politisk afklaring om centrale forhold vedrørende principper og serviceniveau.\nI bilag nr. 3 kan ses en gennemgang af de forhold, som vedrører det borgerrettede serviceniveau for de kommende kontrakter. Økonomi- og Erhvervsudvalget træffer endelig beslutning om det fremtidige serviceniveau på baggrund af indstilling fra Børne- og Ungdomsudvalget, Beskæftigelsesudvalget, Social- og Sundhedsudvalget samt Ældre- og Aktivitetsudvalget.\nHerudover vil Økonomi- og Erhvervsudvalget skulle tage stilling til nogle grundlæggende principper vedrørende det kommende udbud. Disse fremgår af bilag nr. 4, som af udbudsjuridiske årsager forbliver lukket efter Økonomi- og Erhvervsudvalgets behandling af sagen.\nMed udgangspunkt i den politiske beslutning vil forvaltningen færdiggøre udbudsmaterialet.\nDet samlede udbudsmateriale vil blive forelagt Økonomi- og Erhvervsudvalget til godkendelse den 2. oktober 2019 med henblik på afgørelse af udbuddet i Økonomi- og Erhvervsudvalget i januar 2020.\nFordelingen af udgifter til kørsel i 2018 fremgår af nedenstående tabel.\nUdgifter (1.000 kr.)\n- Heraf Børn & Unge\n- Heraf Social, Sundhed & Omsorg\n- Heraf STU\nNote: Hertil kommer mellemkommunal kørsel for ca. 1 mio. kr.\nDe foreslåede udgiftsdrivende præciseringer vurderes at modsvares af en generelt lavere pris, idet kørslen standardiseres og noget af usikkerheden set fra vognmændenes side mindskes.\nSåfremt serviceniveauet i forhold til maksimal køretid mindskes til f.eks. 45 minutter, må der forudses merudgifter i størrelsesordenen 5 mio. kr. alene til skolebuskørsel.\nBilag nr. 4 forbliver af udbudsjuridiske årsager lukket efter Økonomi- og Erhvervsudvalgets behandling af sagen.\n1. Opsamling på dialogmøder med råd og bestyrelser\n2. Opsamling på dialogmøde med vognmænd\n3. Oplæg til politisk drøftelse af serviceniveau vedr. udbud af borgerrettet kørsel fra 2020\n14. Evaluering af Social- og Sundhedsudvalgets borgermøder\nSocial- og Sundhedsudvalget besluttede i september 2018 at evaluere de to planlagte borgermøder i 2019, når de var afholdt. Udvalget skal derfor evaluere de to møder og drøfte, hvordan form og indhold for eventuelt kommende borgermøder skal være.\n1. at de to borgermøder, der er afholdt i 2019 evalueres, og\n2. at form og indhold for eventuelt kommende borgermøder drøftes.\nSocial- og Sundhedsudvalget evaluerede de to borgermøder, der er afholdt i 2019 og bemærkede, at fremmødet har været relativt stort i forhold til borgermøderne i 2018.\nSocial- og Sundhedsudvalget drøftede form og indhold for eventuelt kommende borgermøder og besluttede, at kommende borgermøder skal tematiseres og målgruppefokuseres.\nSocial- og Sundhedsudvalget bemærkede, at kommende borgermøder med fordel kan afvikles i forbindelse med andre tiltag og i samarbejde med andre fagudvalg.\nI begyndelsen af 2018 tilkendegav Social- og Sundhedsudvalget ønske om at stille sig til rådighed for dialog med borgerne. På udvalgsmødet den 1. marts 2018 godkendte udvalget derfor et koncept for borgermøder (sag nr.7). Samtidig ønskede udvalget, at KRAM-faktorerne skulle temasættes via et indledende oplæg på borgermøderne. Derefter evaluerede udvalget de tre første borgermøder på udvalgsmødet den 20. september 2018 (sag nr.5). Her blev det besluttet, at de to planlagte borgermøder i 2019 fortsat skulle fokusere på kost og rygning. Det blev også besluttet, at borgermøderne skulle evalueres i forlængelse af de to planlagte møder i 2019.\nDer er afholdt to borgermøder i 2019. Disse blev afholdt i henholdsvis Ørum og Bjerringbro i forlængelse af indvielserne af sundhedssatellitterne i de to byer. Møderne blev begge indledt med et oplæg om kost og rygning, hvorfor det også var i fokus i dialogen på mødet.\nDa borgermøderne blev afholdt i forlængelse af indvielserne af de to nye sundhedssatellitter var dialogen mellem borgere og udvalg præget af drøftelser om satellitterne og ønsker om aktiviteter deri.\nI hver af de to borgermøder deltog 15-20 borgere. Det er en stigning i forhold til deltagerantallet på de tre borgermøder i 2018. Derfor vurderes det at have haft en positiv effekt, at borgermøderne er blevet placeret i umiddelbar forlængelse af et relevant arrangement, hvor en del borgere i forvejen var samlet.\nI forbindelse med at udvalget skal drøfte form og indhold for eventuelt kommende borgermøder, foreslår forvaltningen, at udvalget overvejer en tilpasning af konceptet for borgermøder, så de enkelte møder planlægges med fokus på særlige målgrupper – eksempelvis elever på ungdomsuddannelser med oplæg om rygning. Forslaget skal ses i forlængelse af udvalgets drøftelser om Sammenhængsmodellen samt ønsket om at komme i dialog med særlige målgrupper om temaet sundhed, hvor der er opstillet konkrete målsætninger i Sammenhængsmodellen. I målgruppefokuserede borgermøder vil oplæg og andet indhold i højere grad kunne tilpasses særlige målgrupper. Samtidig vil det være muligt at placere møderne på tidspunkter og steder, hvor målgrupperne forventeligt vil være til stede.\n15. National udrulning af telemedicinsk monitorering af KOL (orienteringssag)\nDet er aftalt i kommunernes og regionernes økonomiaftaler med staten for 2016, at telemedicinsk hjemmemonitorering skal udbredes til alle relevante borgere med KOL i foråret 2020. Den nationale udrulning af telemedicinsk hjemmemonitorering for borgere med KOL har ikke tidligere været behandlet i dette udvalg.\n1. at orientering om den nationale udrulning af telemedicinsk monitorering af borgere med KOL tages til efterretning.\nSocial- og Sundhedsudvalget tog orienteringen om den nationale udrulning af telemedicinsk monitorering af borgere med KOL til efterretning.\nI Viborg Kommune er der 7.500 borgere der har KOL og her af har ca. 700 borgere en svær eller meget svær KOL. Af disse 700 borgere forventes ca. 100 borgere at kunne indgå i et forløb med telemedicinsk hjemmemonitorering af KOL.\nVisionen for telemedicinsk hjemmemonitorering er, at borgere med KOL inddrages aktivt i eget behandlingsforløb og mestrer egen sundhed, så de opnår øget tryghed og fleksibilitet, samtidig med at kvaliteten og sammenhængen i behandlingen forbedres.\nUdbredelsen organiseres i fem landsdelsprogrammer med ansvar for den overordnede planlægning og forberedelse. Ansvaret for selve implementeringen ligger i den enkelte kommune/region. Viborg Kommune hører under landsdelsprogram for Midtjylland. Det er forventningen, at den nationale udbredelse af telemedicinsk hjemmemonitorering på KOL-området kan efterfølges af lignende indsatser for andre diagnosegrupper. Udbredelsen af telemedicin til borgere med KOL handler således også om at skabe et fundament for fremtidens telemedicinske indsats.\nTelemedicinsk hjemmemonitorering til borgere med KOL er et tværsektorielt samarbejde mellem borger, kommune, hospital og almen praksis. Konkret går det telemedicinske tilbud ud på, at borgere med KOL får en tablet og måleudstyr i eget hjem og løbende foretage målinger (vægt, puls og iltmætning), som indrapporteres i den borgerrettede løsning.\nHospital og almen praksis har ansvaret for at henvise borgere til det telemedicinske tilbud. Telemedicinsk hjemmemonitorering er således en ny opgave i kommunerne og er en del af udviklingen af det nære sundhedsvæsen.\nDet telemedicinske tilbud skal it-understøttes, således at kommunikationen mellem sundhedsfaglige medarbejdere og borgere kan foregå digitalt via telemedicinske løsninger. I den forbindelse er alle landets kommuner og regioner gået sammen om fælles udbud af telemedicin (Fælles Udvikling af Telemedicin – FUT), hvor der nu er fundet en leverandør til levering af den nationale infrastruktur.\nSelve monitoreringen af de tilknyttede borgere med svær eller meget svær KOL vil foregå på to niveauer. Indenfor normal arbejdstid vil der blive etableret en monitoreringsenhed i et samarbejde mellem det lokale hospital (her Hospitalsenhed Midt) og de omkringliggende kommuner (her Skive, Silkeborg og Viborg). Uden for normal arbejdstid etableres én fælles regional monitorerings- og rådgivningsenhed. Denne varetager monitoreringsopgaven for de fem hospitalsklynger.\nMonitoreringsenhedernes opgave bliver at følge op på de data borgerne i ordningen indrapporterer, og herudfra iværksætte de nødvendige tiltag, herunder kontakt til den kommunale akutsygepleje/sygepleje og rådgivning til borgere og sundhedspersonale. Enhederne vil blive bemandet med specialiserede KOL-sygeplejersker som vil have adgang til speciallæger. En samarbejdsaftale mellem region, hospital og kommuner om denne monitoreringsopgaver og rådgivningsindsats er under udarbejdelse.\nI økonomiaftalerne for 2018 er der afsat 35 mio. kr. til indkøb af den landsdækkende telemedicinske infrastruktur.\nI Viborg Kommune er der til implementering af lokal telemedicinsk infrastruktur, uddannelse af medarbejdere og indkøb/leasing af udstyr afsat 1,850 mio. kr. i budget 2019. Den telemedicinske hjemmemonitorering forventes fuldt implementeret med udgangen af 2021. Der er ikke afsat midler til den årlige drift, men det anslås, at den årlige udgift ville ligge på ca. 0,5 mio. kr. Dette fremgår desuden af budgethæftet til budget 2020 på Social- og Sundhedsudvalgets område.\n16. Lokalrådets handlingsplan 2019 (orienteringssag)\nLokalrådets handlingsplan for 2019 fremgår af bilag 1.\n1. Lokalrådets handlingsplan 2019\n17. Præsentation af animationsfilmen Kender du ensomheden (orienteringssag)\nMed denne sag præsenteres Social- og Sundhedsudvalget for animationsfilmen ”Kender du ensomheden”.\n1. at præsentationen tages til efterretning.\nSocial- og Sundhedsudvalget tog præsentationen til efterretning.\nPå tværs af Sundhed og Omsorg er der udarbejdet en animationsfilm vedrørende ensomhed blandt ældre. Filmen har fået støtte fra kommunens animationspulje og lanceres ved et arrangement torsdag den 2. maj 2019. Filmen er målrettet netværk omkring den ensomme ældre, som for eksempel pårørende, naboer, venner og professionelle netværk.\nForud for den officielle lancering, vil filmen blive præsenteret for Ældre- og Aktivitetsudvalget den 30. april 2019 og for Social- og Sundhedsudvalget den 2. maj 2019. De to udvalgsformænd forventes sammen at præsentere filmen for inviterede interessenter og pressen. Ældrerådet forventes at få en nærmere præsentation af filmen på deres møde den 8. maj 2019.\n18. Meddelelser og gensidig orientering, herunder orientering ved formanden dels om afholdte møder mm.\n19. Mødeliste for Social- og Sundhedsudvalget 2019


DLF Alfalfa - en pålidelig og økonomisk foderkilde\nI perioder med tørke i forår og sommer kan udbyttet fra DLF Alfalfa i en blanding med græs være langt højere end en mark kun med græs.\nI et belgisk forsøg med græsblandinger og alfalfa konkluderede man, at alfalfa giver et markant højere udbytte end græs alene, uanset om det vokser i ren-bestand eller i græs-blanding. Det markant højere udbytte skyldes især alfalfas hurtige genvækst, men også den vedvarende vækst i perioder med tørke.\nForsøget strakte sig over tre år på tre forskellige lokationer i Belgien. Det omhandlede ikke kun potentialet i udbyttet, men ligeledes den næringsmæssige værdi af alfalfa-græsblandinger med henblik på at forbedre bedriftens selvforsyningsgrad.\nUdbyttet i en alfalfa-græsblanding blev sammenlignet med alfalfa i ren-bestand, hundegræs, strandsvingel og hejre. Resultatet viste tydeligt, at udbyttet var højere i ren-bestand af alfalfa og alfalfa-græsblandinger i forhold til græs i ren-bestand.\nYdermere er det værd at bemærke, at udbyttet i ren-bestand af alfalfa og alfalfa-græsblandinger var højere på alle tre lokationer i perioder med tørke.\nDet er derfor værd at overveje anvendelse af alfalfa i græsblandinger for at sikre et udbytte selv i perioder med tørke, og her har DLF flere forskellige alfalfa i porteføljen.\nAlfalfa fra DLF har ligeledes en god holdbarhed over flere år, og afgrødens fiksering af kvælstof i jorden gør afgrøden særdeles økonomisk rentabel.\nKlik her for at vælge din DLF Alfalfa eller kontakt din lokale leverandør af frøblandinger fra DLF for mere information.


Bayern forværrer Arsenals mareridt i Champions League - politiken.dk Matthias Schrader/AP\nArjen Robben har scoret til 1-0, og selv om Arsenal fik udlignet før pausen, kørte FC Bayern hen over gæsterne, og kun en sensation kan spærre tyskernes vej til kvartfinalen.\nArjen Robben har scoret til 1-0, og selv om Arsenal fik udlignet før pausen, kørte FC Bayern hen over gæsterne, og kun en sensation kan spærre tyskernes vej til kvartfinalen. Foto: Matthias Schrader\nChampions League 15. feb. 2017 kl. 22.37\nBayern forværrer Arsenals mareridt i Champions League\nTyskerne sejrede 5-1 i første ottendedelsfinale og er reelt videre.\nArsène Wenger havde valgt at lade førstemålmand Petr Cech sidde på bænken, som om en Champions League-ottendedelsfinale mod Bayern i München kunne sidestilles med en Liga Cup-kamp i Huddersfield.\nDet kunne det meget langt fra, og med en knusende 5-1-sejr er det FC Bayern, der ligger med i bowlen, når der skal trækkes lod til kvartfinalerne.\nEllers skal en af de største sensationer i turneringens historie indfinde sig 7. marts, når der spilles returkamp på Emirates i London. Det vil ikke ske.\nDermed er det syvende år på stribe, at Arsenal siger farvel i ottendedelsfinalerne.\nLæs også: Spansk presse slår ned på trænerens synder\nDa Arsenal havde udlignet til 1-1 ved Alexis Sánchez efter en besynderlig straffesparkssituation, var briterne godt med i kampen og kom frem til pæne muligheder over for et lidt passivt tysk forsvar.\nKoscielnys farvel gav kollaps\nMen da Arsenals forsvarsstyrmand Laurent Koscielny tidligt i 2. halvleg skadet måtte tages ud, gik alt galt for gæsterne på Allianz Arena. Indenfor 5 minutter var stillingen ændret til 3-1 til hjemmeholdet.\nSlidte, men rutinerede Arjen Robben havde med et smukt langskud tidligt i opgøret bragt Bayern i spidsen inden udligningen, men nu kunne først Robert Lewandowski og derefter Thiago sætte sejrskursen.\nLæs også: Barcelona skal sætte umulig rekord, som ingen tror på. Og ingen tør udelukke\nSidst nævnte øgede også med lidt held til 4-1, før indskiftede Thomas Müller sluttede afstraffelsen, mens Arsenal-forsvaret var tøvende, og sammenholdet på mandskabet knirkede.\nI hele kampens sidste tredjedel gjorde Bayern-spillerne, som det passede dem, og det kunne være gået værre for Arsenal.\nHoldets berømte manager vil torsdag ikke nyde at læse de britiske mediers udlægning af hans dispositioner og holdets præstation. Og kritikken vil langt hen ad vejen være forståelig.\nSejr til Real Madrid\nI aftenens anden ottendedelsfinale vandt Real Madrid hjemme på Bernabéu 3-1 over Napoli, efter gæsternes Lorenzo Insigne havde bragt gæsterne foran. Karim Benzema, Toni Kroos og Casemiro satte tingene på plads.


Netkøb vokser kraftigt - Babyudstyr til de små\nStørstedelen af internet webshops udlover i dag et bredt udvalg af fragtløsninger. Den mest benyttede er nu om dage levering til et afhentningssted, hvor du selv kan hente din pakke lige præcis når det passer ind i din kalender. Fragtløsningen er altså ekstremt fremkommelig, samt mange gange derudover den mindst kostelige form for fragt.\nEn stor portion online shops stiller garanti om 1 hverdags levering på mange af butikkens varenumre, men vær obs på at det er afhængig af at ordren placeres tidligere end et fastslået klokkeslæt, så at de har en chance for at nå at få produkterne pakket forud for at pakkepersonalet tager hjem.\nDet er jo ualmindeligt hensigtsmæssigt for internetbrugere at søge information om priser i blandt diverse internet varehuse hos https://davida.dk og til gengæld har flere online firmaer været presset til at at trykke priserne på mange af deres varer – til børn, samt til voksne – betragteligt, og endda nogle gange byde på gebyrfri levering.\nDet kan imidlertid blive tiden værd at prøve et par online firmaer efter udsalg forinden du shopper, så man er usvigeligt sikker på at få den prisbilligste pris.\nDu må blot ikke overse, at hvis en butik på nettet reklamerer deres varer til salg for en udsalgspris der kan ses som enormt fremragende, kan det i nogle tilfælde være en indikator for en uærlig internet virksomhed. Handler med kort er ikke desto mindre dækket ind under et lovbud, hvilket værner dig imod falske internet handler.\nForud for at folk handler på en internet forhandler bør man til hver en tid kigge på webbutikkens handelsbetingelser, det er dog mange gange ikke specielt ophidsende.\nEt nemmere alternativ kunne derfor være at bemærke hvorvidt e-butikken er tilsluttet e-mærket, eftersom det skulle være et bevis på at internet webshoppen lever op til de danske retningslinjer, og at hjemmesiden ofte efterses af eksperter der er meget bekendte med reglementet på området. Dette er en god lejlighed til støtte, såfremt du møder problemstillinger ved din shopping.\nTrustpilot fører til regulære troværdige muligheder\nTrustpilot frembyder fuldt ud habile muligheder for at eksaminere en lang række nuværende brugeres omtaler og derfor er det at foretrække, at du kigger på online webshoppens anmeldelser forud for at du færdiggør din shopping.\nFacebook giver dig på samme måde i højeste grad fine metoder til at få kendskab til e-butikkens popularitet. Her ser vi en række e-butikker som giver kunderne mulighed for at offentliggøre en anmeldelse af købsoplevelsen, hvilket ligeledes må tages i brug til at bedømme tidligere kunders oplevelser.\nOplysninger om produkter og internet foretagender understøttes fra tid til anden, men vi kan desværre ikke garantere imod korrektioner der er implementeret efter at vi sidst opdaterede de anvendte informationer.


Region Hovedstaden vil fastansætte jordemodervikarer - Avisen.dk\nRegion Hovedstaden vil fastansætte jordemodervikarer\nArkivfoto. (Foto: Foto: Morten juhl / Ritzau Scanpix)\nFødeafdelingerne i hovedstaden skal ikke længere bruge vikarer. I stedet for skal jordemødrene fastansættes.\nCitathistorie fra DR P4 København.\n27. september 2018 07:23\nSelvom der stadig er problemer med at sikre nok jordemødre på hospitalerne i Region Hovedstaden, indføres der fra 1. februar stop for at bruge eksterne jordemodervikarer. Det har politikerne vedtaget i håbet om, at nogle af de nuværende vikarer vil lade sig fastansætte.\nEn af jordemodervikarerne er Trine Norreen, der har 14 år som jordemoder i Region Hovedstaden bag sig. Siden februar har hun været tilknyttet som vikar, og tanken om en fastansættelse frister hende ikke.\n- Som vikar oplever jeg en arbejdsglæde, jeg savnede som fastansat. Både økonomisk, fordi jeg ikke behøver arbejde så meget for at tjene det samme og fordi, jeg kan få lov til at restituere ordentligt mellem vagterne, siger hun til DR P4 København.\nHun forlod sin faste jordemoderstilling på 30 timer om ugen efter en sygemelding, der kom som reaktion på en periode med massivt arbejdspres.\n- Alt for ofte stod jeg i en situation, hvor der ikke var nok på arbejde, og hvor man havde lovet at sætte en fødsel i gang, men ikke kunne gøre det, fordi der manglede jordemoderhænder. Jeg begyndte at sove dårligt og måtte til sidst indse, at min krop ikke orkede det mere.\nTrine Norreens indtryk er, at arbejdsforholdene ikke er forbedret væsentligt, selvom en del ubesatte stillinger på de store fødeafdelinger på Hvidovre og Herlev Hospital er blevet besat. Og derfor vil hun hellere vinke farvel til fødeafdelingerne i hovedstadsområdet end at skrive under på en fastansættelse, når vikarstoppet træder i kraft 1. februar.\n- Jeg oplever stadig, at der er meget travle vagter, så jeg er ikke parat til en fast stilling. Som jeg har det lige nu, vil jeg hellere fortsætte med at være freelance og tage til Norge og arbejde.\nBlandt politikerne i Region Hovedstaden er man klar over, at man risikerer at mangle nogle af de jordemødre, der i dag får vagtplanerne til at gå op, når man sløjfer muligheden for at arbejde som vikar.\nDet kan også betyde, at regionen i en periode må flytte flere fødende kvinder til en anden fødeafdeling, end der hvor de oprindeligt var planlagt til at føde, fremgår det af en redegørelse fra forvaltningen.\nMen der er flere gode grunde til at stoppe brugen af vikarer, siger formand for Sundhedsudvalget, Christoffer Buster Reinhardt (K) til DR P4 København.\n- Det er virkelig ikke en god forretning for os at købe vikarer ude i byen. Det betyder også, at vi ikke kan tilbyde patienterne den samme jordemoder, og det vil vi gerne, for det giver tryghed.\nHan håber, at man kan løse problemet ved at få flere af de jordemødre, der i dag arbejder på nedsat tid, op på fuld tid. Mange af regionens jordemødre arbejder ikke fuld tid, påpeger han.\n- Vi skal tage en kold tyrker, ligesom vi gjorde det på sygeplejerskeområdet for nogle år siden. Det havde vi succes med, så nu håber vi på at gøre det samme for jordemødrene.\nI perioden januar-september 2017 brugte Region Hovedstaden 3,4 millioner kroner på eksterne jordemodervikarer til Gentofte-Herlev Hospital, som er det hospital, hvor behovet for vikarer har været størst. Det oplyser regionen.\nI slutningen af juni havde Amager-Hvidovre Hospital og Herlev Gentofte Hospital tilsammen 27 ledige jordemoderstillinger, fremgår det af en redegørelse fra forvaltningen. Her fremgår det også, at alle regionens fødesteder har meldt om udfordringer med at få vagterne dækket hen over sommeren.\nEn anden grund til at udfase vikarerne er arbejdsmiljøet, siger HR-direktør i Region Hovedstaden, Martin Magelund Rasmussen. I lang tid har trivselsmålingerne blandt jordemødrene vist et anstrengt arbejdsmiljø, og fra regionens side vurderer man, at det vil øge trivslen at sikre flere kendte ansigter og lige vilkår blandt medarbejderne.\n- Det her er en del af en samlet indsats med flere elementer. Vi har øget optaget på jordemoderstudiet og ansætter samtidig flere nyuddannede jordemødre, og så har vi sammen med fødeafdelingerne aftalt, at flere jordemødre skal ansættes på fuld tid, siger han til DR P4 København.\nFor at undgå en situation, hvor man akut mangler jordemødre, laver regionen en overgangsperiode, hvor en økonomisk gulerod skal få medarbejderne til at arbejde mere.\n- Vi har lavet nogle lokalaftaler, hvor vi honorerer de medarbejdere, der tager ekstraarbejde, højere end vi normalt gør, netop for at sikre fuld dækning af alle vagter, indtil vi har jordemødre nok.\nUdsigten til at de fastansatte jordemødre skal løbe hurtigere, når man dropper vikarerne, bekymrer tillidsrepræsentant for jordemødrene på Herlev Hospital, Karin Jønsson, der også er næstformand i Jordemoderforeningen i hovedstadsområdet. Alligevel bakker hun op om beslutningen.\n- Det betyder rigtig meget, at man kender de kollegaer, man møder på arbejdet. Selvom vores vikarer er dygtige, så fordrer det ikke et godt arbejdsmiljø, at man hver gang oplever, at det er nye ansigter, der ikke kender arbejdsgangene, og som har brug for vores assistance, siger hun.\nSom vikar forstår Trine Norreen godt de fastansattes frustrationen. Men det ændrer ikke på, at hun holder fast i tilværelsen som vikar, selvom det betyder, at hun fremover skal rejse til Norge for at arbejde.\n- Det giver mig en fleksibilitet i forhold til indkomst og arbejdstid. På en fødegang i Norge får man også ro til at gøre tingene færdige, inden man bliver sendt videre til næste forløb. Man kan endda nå at spise en mad i løbet af en vagt.


Iniesta efter 15 år: Respekten er væk – Det kan blive min sidste sæson i Barcelona Footy.dk\nTags: Andreas Iniesta, Barcelona\nIniesta efter 15 år: Respekten er væk – Det kan blive min sidste sæson i Barcelona\nAf Footy Redaktionen | 21/08/2017 16:34\nAndreas Iniesta åbner for, at det kan blive hans sidste sæson i klubben.\nAndres Iniesta er 33 år og har spillet for Barcelona i 15 år. Til næste sommer kan det dog være forbi.\nLæs også: Xavi bad Neymar droppe det i 2015 – I går gjorde Neymar det så i sin første hjemmekamp for PSG\nHer udløber hans kontrakt nemlig, og det er ikke sikkert, at han forlænger.\n– Jeg har stadig ikke forlænget. Jeg har oplevet mange følelser, som jeg ikke har prøvet før, men jeg tror, det er normalt. Det er et scenarie, som jeg aldrig havde forestillet mig for tre år siden. Lad os sige, at jeg tænker over min fremtid, hvor jeg ikke gjorde det før.\n– Jeg har altid følt respekt fra alle her, men det er også klart, at i denne klub kan du aldrig miste respekt for mennesker, som har givet deres liv til disse farver. Respekten må aldrig forsvinde, men nogen gange får du følelsen af, at den er det, udtaler Initesa til El Pais ifølge ESPN.\nLionel Messi har heller ikke forlænget den kontrakt, som udløber i 2018.\nLæs også: For et år siden spillede han i Superligaen – Nu er han på hold med Neymar Jr.\nChok: Neymar i håndgemæng med denne stjerne ved Barca-træning Er han Barcelonas nye stjerne? Her poserer han i Barcelona-trøjen med en af spaniernes scouts Officielt: Barcelona henter defensiv ankermand Olympiakos holdt Barcelona fra fadet Mens du sov: Barcelona forstærker defensiven med ny stjerne


Tømrer Kolding | Stor oversigt over tømrere nær 6000\nFind en udvalgt tømrer i Kolding og nær 6000.\nklar til at hjælpe dig i Kolding\nEr du håndværker i Kolding?\nHvorfor skal jeg hyre en tømrer?\nDu finder et væld af tømrerfirmaer i Kolding og omegn. Hvis du leder efter en tømrer, der kan udføre en opgave for dig, så kan det være svært at skabe et godt overblik over de muligheder, du har. Hvis du har i sinde at finde en tømrer til en opgave i Kolding, så er du kommet til det helt rette sted, da du øverst på denne side kan finde en oversigt over tømrere.\nDer skal ikke være nogen tvivl om, at der er flere årsager til, at du bør hyre en tømrer til at udføre din opgave for dig i stedet for at klare den selv. På trods af, at der er tale om en mindre opgave, så bør du fortsat udlicitere den til en dygtig tømrer, da det sikrer, at du får det bedst mulige resultat, og at du oven i købet også slipper for at gøre det hårde arbejde.\nHvad koster en tømrer pr. time?\nLangt de fleste vil gerne vide, hvad det skal koste at hyre en tømrer, inden det er noget, de kaster sig ud i. Det er dog vigtigt, at du er klar over, at det ikke er noget, der kan gives et entydigt svar på. Det afhænger nemlig ikke blot af din opgaves omfang og hvor kompleks, den er, men også af den valgte tømrers timepris, som der kan være stor forskel på.\nHvilke opgaver kan en tømrer varetage?\nEn tømrer er i stand til at varetage et væld af opgaver. Stort set alle opgaver, der på en eller anden vis har relation til træ i boligen, kan løses af en tømrer. Hvad det betyder er, at du kan udlicitere et væld af opgaver til en tømrer. Derfor kan der også være mange årsager til, at du leder efter en tømrer i Kolding. Uanset grunden, så finder du den dog her.


Turneringsnyt 22-08-2017 - Spiller-scoreindtastning – GolfBox Support og salg\nTurneringsnyt 22-08-2017 - Spiller-scoreindtastning\n10. juli 2020 06:59\nNy opdatering til GolfBox Tournament - Spiller-scoreindtastning\nVi er nu klar med en ny opdatering til GolfBox Tournament, og vi er glade for at kunne meddele at opdateringen indeholder en helt ny funktion; Spiller-scoreindtastning.\nSpiller-scoreindtastning gør det muligt for spillere selv at taste deres score ind mens de er i gang med runden.\nResultater / Livescoring\nDet er nu muligt at lave "Spiller-scoreindtastning" i slagspilsturneringer med startlister. Det betyder at spillere i en turnering, via deres smartphone, kan indtaste scores mens de endnu er i gang med deres runde ude banen.\nDet vil åbne op for at turneringerne kommer til at ligne diverse tours, hvor man kan følge med i scores med det samme - men det vil også lette turneringsledernes arbejde efter runden, da scores allerede er tastet ind. Så skal turneringslederen "blot" sammenligne de indtastede scores med det fysiske scorekort (som stadig skal afleveres, da dette er det tællende kort), hvilket vil være en lettelse af indtastningsarbejdet for de fleste turneringsledere.\nIndtil videre er modulet udviklet til turneringer af typen "slagspil", som udgør 98% af alle turneringer som afvikles i GolfBox. Yderligere formater forventes at blive tilføjet i en senere update.\nI forbindelse med frigivelsen af denne nye feature, har vi lavet to vejledninger hhv. en opsætningsvejledning og en spillervejledning. Link til vejledningerne findes i bunden af denne besked.\nBEMÆRK… Da vi forventer temmelig stor interesse for den nye feature, vil vi gerne henstille vores kunder til at læse og følge vejledningen INDEN man evt. vælger at kontakte supporten for at få hjælp. Det er forholdsvis simpelt at sætte funktionen op, blot man følger vejledningen.\nDerudover anbefaler vi at man fremsender spillervejledningen til spillerne i en turnering forud for turneringens start, såfremt man ønsker at anvende Spiller-scoreindtastning.\nVejledning til Spiller-scoreindtastning (opsætning)\nVejledning til Spiller-scoreindtastning (spillervejledning)\nSpiller-scoreindtastning (indtastning af scores)\nKalender, beskeder og nyheder


Sjællandske museer har haft mange flere sommergæster end normalt - Kulturmonitor\nHempel Glasmuseums besøgstal over sommeren er fordoblet sammenlignet med sidste år. Foto: Niels Elgaard Larsen/ Wikimedia Commons\nOm det er de halverede billetpriser som følge af regeringens sommerpakke, de usædvanlig mange danske turister denne sommer, en opsparet appetit på kulturoplevelser, det manglende strandvejr eller noget femte, der er årsagen, så viser besøgstal, at en tur på museum har været en populær aktivitet i løbet af sommerferien.\nMuseum Jorn i Silkeborg fortalte torsdag, at de i juli måned i år har haft tre gange så mange publikummer som normalt – og nu følger en række sjællandske museer trop og beretter om betydelig fremgang henover sommeren.\nMuseum Vestsjælland har overordnet oplevet en fordobling af publikumstallet i de første tre uger af juli, når de sammenligner med sidste år. Det fortæller museumsorganisationen til sn.dk.\n“Højdespringeren er Odsherreds Kunstmuseum med en besøgsfremgang på hele 353 procent,” siger museumsdirektør Eskil Vagn Olsen fra Museum Vestsjælland til mediet.\nRealistisk at nå budget trods nedlukning\nI en anden artikel på sn.dk fortæller selvsamme museumsdirektør, at Kalundborg Museum – isoleret set – har oplevet en fordobling af besøgstallet i løbet af de første tre juli-uger, mens museumsinspektør Mads Findal Andreasen giver udtryk for, at flere lokale har fået øjnene op for museets åbne have og “kommer med vin og picnic-kurv, når vejret er godt og roligt.”\nPå Hempel Glasmuseum har man også mærket sommerturisternes appetit på museumsbesøg. Museet har i løbet af de sidste fire uger oplevet en fordobling af antallet af gæster sammenlignet med samme periode sidste år.\n“Det fantastiske besøgstal i de fire uger giver en større omsætning, og det betyder, at vi nu kun er små 100.000 kroner fra at indhente årets budget-tal, selvom der var tabte indtægter i nedlukningstiden,” siger museumsleder Helle Simonsen fra Hempel Glasmuseum til sn.dk, hvor hun også fortæller, at der nu er et realistisk håb om, at museet kan nå sit budget.\nNy viden: Sådan gik det med spansk koncertforsøg med 5.000 publikummer


Alle restauranter i Bethesda Restauranter i nærheden af Rock Bottom Brewery\nAlle aktiviteter i Bethesda Aktiviteter i nærheden af Rock Bottom Brewery\nUSA›Maryland (MD)›Bethesda›Restauranter i Bethesda›Rock Bottom Brewery\n167 anmeldelser Nr. 21 af 253 Restauranter i Bethesda $$ - $$$\nGem Reserver Oversigt Anmeldelser (167)\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 7900 Norfolk Ave, Bethesda, MD 20814-2502 +1 301-652-1311\nBook et bord Opdater Søg efter tilgængelige tidspunkter for denne restaurant Rock Bottom Brewery er ikke tilgængelig på det anmodede tidspunkt. Vælg et andet tidspunkt, eller søg efter restauranter med kapacitet.\nRyd alle Begynd din anmeldelse af Rock Bottom Brewery Klik her for at vurdere\nOpdaterer listen... Rejsende, der kiggede på Rock Bottom Brewery, kiggede også på\nHar du været i Rock Bottom Brewery? Fortæl om dine oplevelser! Skriv en anmeldelse\n7900 Norfolk Ave, Bethesda, MD 20814-2502 Placering:\nHer er de spørgsmål, som tidligere besøgende har stillet, med svar fra repræsentanter fra Rock Bottom Brewery og andre besøgende\n2 spørgsmål Stil et spørgsmål Har du nogen spørgsmål? Få svar fra ansatte på Rock Bottom Brewery og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Rock Bottom Brewery Bedst bedømte seværdigheder i nærheden 36 anmeldelser Imagination Stage


Råderetskatalog. Domea Hjørring. Afdeling Bellevue, Klosterparken og Kollegieparken. Om dine muligheder for at forandre og forbedre din bolig - PDF Gratis download\nDownload "Råderetskatalog. Domea Hjørring. Afdeling Bellevue, Klosterparken og Kollegieparken. Om dine muligheder for at forandre og forbedre din bolig"\n1 Råderetskatalog Domea Hjørring Afdeling 1951 Bellevue, Klosterparken og Kollegieparken Om dine muligheder for at forandre og forbedre din bolig\n2 Råderetskatalog Afdeling Side 2 af 9 Indhold 1. Introduktion... 3 Lejet men helt dit eget!... 3 Forbedringer og forandringer... 3 Udenfor eller indenfor boligen... 3 Hvidevarer er ikke omfattet af råderetten... 3 Om installationsretten... 3 Hvad du skal gøre? Forbedringer... 5 Forbedringer indenfor boligen... 5 Forbedringer udenfor boligen Forandringer... 6 Forandringer indenfor boligen... 6 Forandringer udenfor boligen Økonomisk godtgørelse ved fraflytning... 7 Betingelser:... 7 Beregning af godtgørelsen... 7 Udbetaling af godtgørelse Den kollektive råderet når afdelingen betaler Lovgrundlaget Reglernes godkendelse... 9\n3 1. Introduktion Lejet men helt dit eget! Du har gode muligheder for at ændre din lejebolig, så den passer til netop dine ønsker og behov. Reglerne for at ændre din bolig er fastsat af afdelingsmødet i din afdeling og af dit boligselskab. Hvis du mener, at der skal laves om på reglerne, skal du stille forslag til afdelingsmødet om ændring af råderetsreglerne. Forbedringer og forandringer I reglerne om råderet skelnes der mellem forbedringer og forandringer. Hvis du laver en forbedring af boligen, så betyder det: At du ikke skal føre forholdene tilbage til det oprindelige, når du flytter. At du vil være berettiget til en økonomisk godtgørelse, hvis du flytter inden for en nærmere bestemt periode. Hvis du laver en forandring af din bolig, så betyder det: At der kan blive stillet krav om, at du fører forholdene tilbage til det oprindelige, når du flytter (retableringspligt). At du ikke vil være berettiget til økonomisk godtgørelse, når du flytter. Udenfor eller indenfor boligen I reglerne om råderet skelner man også mellem arbejder, der udføres udenfor og indenfor boligen. Reglerne for at forandre eller forbedre udenfor boligen (fx i haven) fastsættes af afdelingsmødet. Hvis afdelingsmødet ikke har godkendt, at man fx må opsætte udestuer eller overdække sin hoveddør, så er det ganske enkelt ikke tilladt. Hvis du derimod ønsker at lave om indenfor boligen, så er det dit boligselskab, der skal tage stilling til ansøgningen. Afdelingsmødet i din afdeling kan godt fastsætte nogle retningslinjer, men hvis afdelingsmødet ikke har taget stilling til, om man fx må lave en hems i boligen, så er det op til boligselskabet at tage stilling til forholdet. Hvidevarer er ikke omfattet af råderetten Hvis du ønsker at installere fx en vaskemaskine i din bolig, kan du ikke bruge råderettens regler. Du skal i stedet bruge den såkaldte installationsret. Bruger du installationsretten betyder det, at du selv ejer hvidevarerne og selv skal vedligeholde dem. Når du flytter, skal hvidevarerne fjernes, og der kan blive stillet krav om retablering, hvis du fx har fjernet et køkkenskab for at få plads til en vaskemaskine. Om installationsretten Installationsretten giver dig ret til at installere fx vaske- eller opvaskemaskine i din bolig. Boligselskabet kan kun modsætte sig installationen, hvis fx el- eller afløbskapaciteten er for ringe. Du ejer selv de installationer, som udføres efter disse regler. Du står selv for al vedligeholdelse og du er erstatningsansvarlig for eventuelle skader på ejendommen som følge af installationerne. Der kan derfor blive stillet krav om, at du tegner de fornødne forsikringer.\n4 Råderetskatalog Afdeling Side 4 af 9 Hvad du skal gøre? Uanset, om du vil forandre eller forbedre din bolig og uanset, om du bruger råderetten eller installationsretten, så skal du anvende følgende fremgangsmåde: Du skal skriftlig meddele servicecenteret, hvilke arbejder, du kunne tænke dig at udføre. Hvis du ønsker at forandre din bolig eller gøre brug af installationsretten, vil servicecenteret t ofte kunne behandle sagen ganske hurtigt og give dig en tilladelse eller et afslag. Domea.dk opkræver et honorar for behandling af råderetssager. Oplysning om honorarets størrelse kan fås ved henvendelse til dit servicecenter Du modtager herefter tilladelse eller afslag fra Domea.dk. En tilladelse vil normalt også indeholde en nærmere beskrivelse, af de krav og betingelser, som boligselskabet stiller. Arbejderne må ikke sættes i gang, før du har modtaget en tilladelse. Hvis du ikke har modtaget svar fra servicecenteret eller Domea.dk indenfor 8 uger (juli måned undtaget), kan du betragte det som en tilladelse til at gennemføre arbejderne. Dette gælder dog ikke for arbejder efter installationsretten, hvor du skal have en skriftlig godkendelse.\n5 Råderetskatalog Afdeling Side 5 af 9 2. Forbedringer I skemaerne nedenfor er der nogle krydser, som beskriver de betingelser, der gælder, hvis du vil forbedre din bolig. A. Kommunen skal godkende denne forbedring. Det er normalt boligselskabet, der sørger for at få de nødvendige godkendelser, men du skal betale eventuelle omkostninger til fx byggetilladelse. B. Den nuværende installation og/eller bygningsdel kan have en værdi, som vil blive modregnet i dine udgifter til forbedringen. C. Forbedringen giver afdelingen øgede udgifter til vedligeholdelse og/eller forsikring. Du skal dække disse udgifter gennem et månedligt tillæg til huslejen eller en forhøjelse af din månedlige husleje. D. Alle forbedringsarbejder giver dig ret til økonomisk godtgørelse når du flytter, men din godtgørelse reduceres år for år. Nogle arbejder afskrives over 10 år, mens andre giver ret til godtgørelse i op til 20 år. I kolonne D er afskrivningsperioden angivet. Forbedringer indenfor boligen A B C D Forbedring af køkken efter godkendt standard (kontakt servicecenteret for nærmere oplysninger) 15 år. Forbedring af køkken (udenfor standard) 10 år. Forbedring af badeværelse efter godkendt standard (kontakt servicecenteret for nærmere oplysninger) 15 år. Forbedring af badeværelse (udenfor standard) 10 år. Hvis du ønsker at foretage forbedringer indenfor boligen, som ikke er beskrevet ovenfor, så ret skriftlig henvendelse til servicecenteret. Forbedringer udenfor boligen A B C D Etablering af udestue efter godkendt standard (kontakt servicecenteret for nærmere oplysninger) 20 år. Overdækning af terrasse efter godkendt standard (kontakt servicecenteret for nærmere oplysninger) 20 år. Hvis du ønsker at foretage forbedringer udenfor boligen, som ikke er beskrevet ovenfor, så stil forslag til afdelingsmødet om ændring af reglerne.\n6 Råderetskatalog Afdeling Side 6 af 9 3. Forandringer I skemaerne nedenfor er der nogle krydser, som beskriver de nærmere betingelser, der gælder, hvis du ønsker at forandre noget i eller ved din bolig. A. Hvis du udfører denne forandring, så skal du ikke retablere ved fraflytning. B. Hvis du udfører denne forandring, så skal du retablere ved fraflytning, så lejemålet fremstår i oprindelig stand. C. Der kan stilles krav om indbetaling af et depositum til sikkerhed for betaling af retableringsudgifterne ved fraflytning. D. Kommunen skal godkende denne forandring. Det er boligselskabet, der sørger for at få de nødvendige godkendelser, men du skal betale eventuelle omkostninger til fx byggetilladelse. Forandringer indenfor boligen A B C D Udskiftning af oprindeligt parketgulv til plankegulv efter servicecenterets anvisninger Udlægning af linoleumsgulv i køkken og/eller entré efter servicecenterets anvisninger Udskiftning af blandingsbatterier/sanitet til godkendt standardmodel (kontakt servicecenteret for nærmere oplysninger) Udskiftning af blandingsbatterier/sanitet (udenfor standard) Fjernelse, flytning og opsætning af ikke-bærende skillevægge i sædvanligt omfang Udskiftning af fløjdøre mellem værelse og stue (3-rums boliger) til franske døre efter godkendt standard Hvis du ønsker at foretage forandringer indenfor boligen, som ikke er beskrevet ovenfor, så ret skriftlig henvendelse til servicecenteret. Forandringer udenfor boligen A B C D Opsætning af flagstang (max. 8 meter høj og mindst 4 meter fra skel til nabo) Opsætning af legehus efter servicecenterets anvisninger Normal terrænregulering i have efter servicecenterets anvisninger Anden terrænregulering herunder etablering af stenhøje, vandbassiner, japansk have eller lignende Opsætning af læskærm/læhegn efter godkendt standard Opsætning af markise efter servicecenterets anvisninger Anlæg af fliser i hele haven efter servicecenterets anvisninger Fjernelse af nuværende fliser/lægge nye fliser i stedet efter servicecenterets anvisninger Udvidelse af nuværende terrasse med flere fliser efter servicecenterets anvisninger Indhegning af haven efter servicecenterets anvisninger Hvis du ønsker at foretage forandringer udenfor boligen, som ikke er beskrevet ovenfor, så stil forslag til afdelingsmødet om ændring af reglerne. Al vedligeholdelse af forandringer udenfor boligen påhviler den enkelte lejer. Boligselskabet kan kræve forandringerne fjernet/retableret med henvisning til mangelfuld vedligeholdelse.\n7 Råderetskatalog Afdeling Side 7 af 9 4. Økonomisk godtgørelse ved fraflytning Betingelser: Hvis du har udført forbedringer af din bolig, har du mulighed for at få økonomisk godtgørelse, når du flytter indenfor afskrivningsperioden. For at få godtgørelse, skal du overholde følgende regler: Forbedringsarbejdet skal anmeldes til servicecenteret/domea.dk og godkendes, inden du går i gang. Arbejderne skal være rimelige og hensigtsmæssige og må ikke fratage boligen dens karakter af almen bolig (spabade og massive granitbordplader kan fx ikke forventes godkendt). Der kan ikke ydes godtgørelse for særligt energiforbrugende installationer. Godtgørelse kan kun beregnes på baggrund af dokumenterede udgifter til momsregistrerede virksomheder. Du kan ikke få godtgørelse for værdien af eget arbejde. Når arbejderne er udført, skal du udarbejde et foreløbigt byggeregnskab, som skal godkendes af Domea. Du kan få en regnskabsblanket hos servicecenteret/domea.dk. Når servicecenteret/domea.dk har godkendt regnskabet vil der blive udarbejdet et tillæg til din lejekontrakt. Først når du har underskrevet og returneret tillægget, vil du være berettiget til godtgørelse ved fraflytning. Beregning af godtgørelsen Godtgørelsen beregnes på baggrund af dine dokumenterede udgifter til forbedringen (byggeregnskabet). Du kan maksimalt få godkendt et godtgørelsesbeløb på kr for dine forbedringer. Dette gælder uanset, om du udfører én eller flere forbedringer. Du kan få godtgørelse for flere forbedringer i samme bolig, selvom arbejderne ikke er udført samtidig, men den samlede godtgørelse kan aldrig overstige maksimumbeløbet. Det nævnte beløb er opgjort i 2015-niveau og reguleres én gang årligt med udviklingen i Danmarks Statistiks nettoprisindeks. Udbetaling af godtgørelse Godtgørelsen falder bort efter udløbet af den aftalte afskrivningsperiode. Godtgørelsen falder med lige store månedlige dele i afskrivningsperioden. Hvis afskrivningsperioden fx er 10 år, så falder godtgørelsen med 1/120 pr. måned.\n8 Råderetskatalog Afdeling Side 8 af 9 5. Den kollektive råderet når afdelingen betaler Afdelingsmødet kan beslutte at give beboerne mulighed for individuelt at forbedre deres boliger efter den kollektive råderet. I den kollektive råderet er det afdelingen, der betaler udgifterne til forbedringsarbejderne, og beboeren skal herefter betale et tillæg til huslejen i en nærmere fastsat periode. Ordninger af denne art skal godkendes af afdelingsmødet, af boligselskabets bestyrelse og af kommunen, inden de træder i kraft. I din afdeling er der mulighed for at foretage følgende forbedringsarbejder efter den kollektive råderet: Modernisering af køkkener. Maksimalt kr pr. lejemål. Ordningen er godkendt til at omfatte maksimalt 20 moderniseringssager. Der betales tillæg til huslejen i 10 år. Det forventede maksimale månedlige lejetillæg er kr. 849,00 Afdelingen forestår og betaler for nødvendig modernisering af el-installationer i forbindelse med køkkenmoderniseringen. Modernisering af badeværelser. Maksimalt kr pr. lejemål. Ordningen er godkendt til at omfatte maksimalt 30 moderniseringssager. Der betales tillæg til huslejen i 15 år. Det forventede maksimale månedlige lejetillæg er kr. 791,00 Afdelingen forestår og betaler for delvis udskiftning af faldstamme samt fjernelse af badekar i forbindelse med badeværelsesmoderniseringen. Etablering af udestue efter godkendt standard. Maksimalt kr pr. lejemål. Ordningen er godkendt til at omfatte alle boliger i afdelingen. Afdelingen etablerer udestuer inden ledige lejemål genudlejes. Der betales tillæg til huslejen i 20 år. Det forventede maksimale månedlige lejetillæg er kr. 490,00 Herudover forhøjes den almindelige husleje med kr. 500,00 pr måned (2010-niveau) med virkning fra ibrugtagningstidspunktet. Denne lejeforhøjelse er permanent. Etablering af tagaltan efter godkendt standard. Maksimalt kr pr. lejemål. Ordningen er godkendt til at omfatte maksimalt 30 moderniseringssager. Der betales tillæg til huslejen i 15 år. Det forventede maksimale månedlige lejetillæg er kr. 633,00. Herudover betales et månedligt lejetillæg på kr. 85,00 (2010-niveau) til dækning af afdelingens øgede vedligeholdelsesomkostninger. Efterisolering af lofter efter servicecenterets anvisninger Maksimalt kr pr. lejemål. Ordningen er godkendt til at omfatte alle boliger i afdelingen. Der betales tillæg til huslejen i 15 år. Afdelingen foretager efterisolering inden ledige lejemål genudlejes. Afdelingen yder kontant tilskud på kr til arbejdet Det forventede maksimale månedlige lejetillæg er kr. 198,00.\n9 Råderetskatalog Afdeling Side 9 af 9 Etablering af hems efter godkendt standard. Maksimalt kr pr. lejemål. Ordningen er godkendt til at omfatte alle 4-rums boliger i 2 plan. Der betales tillæg til huslejen i 10 år. Det forventede maksimale månedlige lejetillæg er kr. 531,00 Yderligere oplysninger om disse ordninger kan fås hos servicecenteret/domea.dk. 6. Lovgrundlaget Reglerne om råderet og installationsret er beskrevet i: Lov om leje af almene boliger, kapitel 8 Bekendtgørelse om drifts af almene boliger, kapitel Reglernes godkendelse Råderetsreglerne for din afdeling er godkendt på afdelingsmøde den 13. december 2016 og i boligselskabets bestyrelse den 13. december 2016.


Hvide Sande-makkerpar vandt tv-quizzen Jo færre jo bedre - Vestnyt.dk\nHvide Sande-svogre sejrede i finalen\nHenrik Christensen og Jens Nørrevang fik succes i søndagens TV2-quiz "Jo færre jo bedre".\nJens Nørrevang jublede med armene over hovedet og hans svoger, Henrik Christensen, brød ud i et stort smil, da de søndag aften vandt 60.000 kroner i finalen på TV2-quizzen "Jo færre jo bedre".\nVært Steen Langeberg, spurgte, hvad de ville bruge pengene til og svaret faldt prompte: en tur til fodbold i England - og se Manchester United, som Henrik Christensen er stor fan af.\n"Manchester, here we come," jublede Jens Nørrevang og stak en arm i vejret.\nHvide Sande-fregat i Tivoli\nDe to svogre fik også gjort lidt reklame for Hvide Sande undervejs. Således kunne Henrik Christensen fortælle, at han havde været med til at bygge fregatten, der ligger i Tivoli, på Hvide Sande Skibs- og Baadebyggeri (i dag Hvide Sande Shipyard, red.)\n"Jeg har ikke bygget den, men jeg var i lære som skibstømrer på værftet, da den blev bygget - og jeg var i hvert fald med til at male den," fortalte Henrik Christensen, der siden blev uddannet lærer og nu er ansat på Skjern Kristne Friskole.\nJens Nørrevang er ansat på Hvide Sande Shipyard og kirkesanger i de tre kirker på Klitten.\nI første quiz-runde satte Hvide Sande-parret de to andre konkurrent-par godt og grundigt til vægs. Det lykkedes dem nemlig at holde sig nede på 28 point (deraf titlen "Jo færre point, jo bedre", red.), mens de to andre hold fik 114 og 274.\nDermed gik de videre til anden runde, hvor konkurrencen blev hårdere og nervepirrende, fordi de to hold skiftedes til at få et point - indtil det femte og afgørende spørgsmål, som sikrede Henrik Christensen og Jens Nørrevang sejren samt en plads i finalen.\nDe valgte dansk politik og fik spørgsmålet: Danske udenrigsministre efter 1945 til i dag. Jens Nørrevang linede flere navne op, kasserede nogle af dem igen - for at ende ved blandt andet Kjeld Olesen. De to herrer indkasserede dermed gevinsten på 50.000 kroner plus 10.000 kroner, fordi svaret Kjeld Olesen gav 0 point og udløste 10.000 kroner.\nVestnyt.dk har talt med Jens Nørrevang, men når det gælder quizzen, siger han ikke et ord, for deltagerne har nemlig indgået en aftale om, at de ikke må udtale sig.